text: Falsk hjemmehjælper på spil 
  24 oktober 2011 kl. 19.38
  Politiet advarer mod en falsk hjemmehjælper, der er på spil i Sønderhav.
  En kvinde forsøgte at komme ind i et hus på Sønderhavvej, men den ældre kvinde i huset kunne ikke genkende hjemmehjælperen, og lukkede hende derfor ikke ind. 
  I stedet spurgte hun efter et id-kort - og det er nøjagtig, hvad Syd- og Sønderjyllands Politi anbefaler, at man skal gøre, hvis der dukker uventede hjemmehjælpere op.
  Sidst der var falske hjemmehjælpere på spil i Aabenraa Kommune var i marts og april, hvor de blandt andet besøgte et ægtepar i Kruså.
  